Број: 342-19-O/3

Дана: 09.01.2020.

**ДОДАТНО ПОЈАШЊЕЊЕ 2**

**ПИТАЊЕ**

Predmet: Zahtev za dodatnim informacijama i pojašnjenjima konkursne dokumentacije za JN 342-19-O – servis i održavanje medicinske opreme proizvođača Shimadzu, Planmed i Aloka

Veza: DOBD-01/20-2

Datum: 08.01.2020.

Poštovani,

Detaljnom analizom konkursne dokumentacije JN 342-19-O – servis i održavanje medicinske opreme proizvođača Shimadzu, Planmed i Aloka, uočili smo da su nam potrebne dodatne informacije i pojašnjenja konkursne dokumentacije, pa Vas u skladu sa članom 63, stav 3, Zakona molimo za razjašnjenje.

U Vašoj konkursnoj dokumentaciji, na strani 13, tačka 9.2 – Naručilac zahteva da garantni rok na rezervne delove bude po preporuci proizvođača, a za usluge minimum 12 meseci od dana izvršenja, odnosno ugradnje.

Molimo Vas da se ovaj Zahtev na strani 13 izmeni iz razloga što proizvođač RTG aparata Shimadzu preporučuje preventivno servisiranje aparata na 3 do 4 meseca (3 do 4 puta godišnje, u zavisnosti od stepena eksploatacije), dok proizvođači UZV aparata Shimadzu i Aloka, kao i proizvođač mamografa Planmed preporučuju preventivno servisiranje na 6 meseci (2 puta godišnje). Zbog toga nismo u mogućnosti da damo garantni rok za usluge 12 meseci od dana izvršenja, već maksimalno koliko je gore navedeno.

***Molim Vas da uzmete u obzir našu primedbu i uzmete u razmatranje izmenu Konkursne dokumentacije, jer s obzirom na sve navedeno nismo u mogućnosti da ispunimo uslov od 12 meseci garantni rok na usluge servisa.***

Unapred Vam se zahvaljujemo na odgovoru.

**ОДГОВОР**

Наручилац ће приступити измени конкурсне документације у делу где је то потребно, а све у складу са чланом 63. Закона о јавним набавкама.

С поштовањем,

Комисија за јавну набавку 342-19-О